Babelscape/SREDFM huggingface dataset:
Αρμενικό ημερολόγιο

Το Αρμενικό ημερολόγιο χρησιμοποιεί το Αρμενικό σύστημα αρίθμησης. Το ημερολόγιο δημιουργήθηκε από τον Ατανάς Νταρονατσί το 551 και άρχισε να ισχύει από τις 11 Ιουλίου του 552 μ.Χ.. Έτσι, η διαφορά του με το Γρηγοριανό ημερολόγιο είναι 551 χρόνια. Το ημερολόγιο αυτό ήταν κινητό, και βελτιώθηκε αργότερα από τον Ανανιά Σιρακουνί σε μερικώς σταθερό. Το 1116 το Αρμενικό ημερολόγιο έγινε πλήρως σταθερό, με την προσθήκη της δίσεκτης ημέρας, προσθήκη μιας ακόμη μέρας μεταξύ δυο μηνών και τη μετακίνηση της Αρμενικής πρώτης ημέρας του έτους (πρώτη μέρα του μήνα "Ναβασάρτ") στην 11η Αυγούστου, προκειμένου να συμπίπτει με το Ιουλιανό ημερολόγιο. Το ημερολόγιο αυτό έγινε γνωστό σαν "Σαργκαβαγκαντίρ", από το όνομα του Οβαννές Σαργκαβάκ, που έκανε αυτές τις τελευταίες μεταβολές.

Οι ημερομηνίες σημειώνονται με το σύμβολο ԹՎ ή κάτι παρόμοιο, συχνά με μια γραμμή από πάνω, που σημαίνει «τ'βιν» ("εν έτει, στο έτος"), και ακολουθείται από ένα έως τέσσερα γράμματα του Αρμενικού αλφαβήτου, από τα οποία αποτελείται το Αρμενικό σύστημα αρίθμησης. Για να μετατρέψετε τις ημερομηνίες στην καθιερωμένη χρονολογία, απλά προσθέστε 551 ατην Αρμενική χρονολογία. Έτσι, αν δείτε τα σύμβολα ԹՎ ՈՀԳ, σύμφωνα με τον παρακάτω πίνακα αυτά διαβάζονται 600+70+3 = έτος 673 στο Αρμενικό ημερολόγιο, που ισοδύναμα είναι το 673+551 = έτος 1224 του Γρηγοριανού ημερολογίου.
:"Επειδή μερικοί browsers δεν υποστηρίζουν χαρακτήρες του Αρμενικού αλφαβήτου, δίνεται και η μεταγραφή σε Λατινικό αλφάβητο."
Παναθηναϊκό Στάδιο

μικρογραφία|300x300px|Στοά Παναθηναϊκού Σταδίου «η τρύπα της μοίρας»|εναλλ.=
Το Παναθηναϊκό Στάδιο, γνωστό και ως Καλλιμάρμαρο, είναι στάδιο στην Αθήνα που βρίσκεται στην περιοχή του Παγκρατίου ανατολικά του Ζαππείου και βόρεια του λόφου του Αρδηττού, δια των οποίων διέρχεται ο Ιλισός ποταμός.
Στο Παναθηναϊκό Στάδιο, έγιναν αγωνίσματα των Α΄ σύγχρονων Ολυμπιακών Αγώνων, το 1896. Με την ανακατασκευή του Σταδίου για τη διεξαγωγή των πρώτων Σύγχρονων Ολυμπιακών Αγώνων ξεκίνησε και η ανάπτυξη της ευρύτερης συνοικίας του Παγκρατίου.
Κωνσταντίνος ΣΤ΄

Ο Κωνσταντίνος ΣΤ΄ (14 Ιανουαρίου 771 – 802) ήταν Βυζαντινός αυτοκράτορας από το 780 έως το 797. Ήταν το μοναδικό παιδί του αυτοκράτορα Λέοντα Δ΄ και ονομάστηκε συναυτοκράτορας σε ηλικία 5 ετών το 776 και τον διαδέχθηκε ως μόνος αυτοκράτορας το 780, σε ηλικία 9 ετών. Η μητέρα του Ειρήνη η Αθηναία ασκούσε την εξουσία ως αντιβασίλισσα μέχρι το 790, με τη βοήθεια του Σταυράκιου.
Κώστας Δίγκας

Ο Κώστας Δίγκας είναι Έλληνας ηθοποιός.
Χόρτα

thumb|right|250px|Λιβάδι γεμάτο χόρτα

Χόρτα είναι η γενική ονομασία για τα πράσινα ποώδη φυτά. Τα χόρτα είτε καλλιεργούνται (ήμερα) είτε μπορεί να τα μαζέψει κανείς από ακαλλιέργητες εκτάσεις στις οποίες φυτρώνουν (άγρια). 

Ο όρος «χόρτα» χρησιμοποιείται επίσης στη μαγειρική για να περιγράψει τα βρώσιμα χόρτα.
Τα χόρτα τα οποία είναι βρώσιμα – και για τον άνθρωπο και για τα ζώα – όπως τα ραδίκια (άγρια ραδίκια), τα αντίδια (ήμερα ραδίκια), τα βλίτα, η γλιστρίδα, η καυκαλήθρα, οι βρούβες, η ζοχιά και το μάραθο, λέγονται χορταρικά, ενώ αυτά που είναι βρώσιμα μόνο για τα ζώα έχουν τη γενική ονομασία χόρτα νομής. Τα χόρτα που δεν είναι βρώσιμα για τον άνθρωπο αλλά ούτε και για τα ζώα είναι απλώς ζιζάνια.

Τα χόρτα νομής είναι αγρωστώδη (η αγριοβρώμη, το σιτάρι, το καλαμπόκι η σίκαλη και άλλα) και ψυχανθή. Οι συγκεκριμένες ποικιλίες είναι πολύ χαμηλής ποιότητας και κατάλληλες μόνο για ζωοτροφή.

Επίσης σε μεγάλες πεδινές εκτάσεις υπάρχουν και πολλά αυτοφυή αγρωστώδη.

thumb|left|250px|Το μάζεμα των άγριων χόρτων στην ύπαιθρο γίνεται συνήθως κόβοντας το χόρτο στη ρίζα με μαχαίρι

Το μάζεμα των άγριων χόρτων για βρώση θέλει εμπειρία και γνώση γιατί όλα τα χόρτα δεν τρώγονται και εκτός αυτού υπάρχουν χορταρικά δηλητηριώδη και επικίνδυνα. Για το λόγο αυτό όσοι μαζεύουν χόρτα και δεν έχουν αρκετές γνώσεις, προτιμούν να μαζεύουν μόνο ένα ή δυο είδη χόρτων, τα οποία και αναγνωρίζουν με ευκολία.

Η σημασία των χορταρικών είναι μεγάλη για τον άνθρωπο.

Σε πολλές χώρες αγνοούν την αξία τους σε άλλες όμως όπως στην Ελλάδα σε δύσκολες περιόδους της ιστορίας, όπως η κατοχή στο Δεύτερο Παγκόσμιο Πόλεμο, έσωσαν τη ζωή σε πολλούς ανθρώπους, αφού αποτέλεσαν την αναγκαία διατροφική τους λύση. 
*
Κατηγορία:Μορφολογία φυτών
Μαρούλι

thumb|250px|Μαρούλι
Το μαρούλι (Lactuca sativa, Λακτούκη η ήμερος) είναι ετήσιο, ποώδες φυτό γρήγορης ανάπτυξης της οικογένειας των Σύνθετων (Compositae). Καλλιεργείται από τους Ρωμαϊκούς χρόνους και η προέλευση του είναι η Ασία. Αναφέρεται από τον Ηρόδοτο, τον Θεόφραστο και τον Διοσκορίδη με το όνομα θριδακίνη και θρίδαξ.
Ειρήνη η Αθηναία

:"Για τη συγγραφέα του 20ού αιώνα που υπέγραφε με το όνομα Ειρήνη η Αθηναία, δείτε Ειρήνη Μεγαπάνου"

Η Ειρήνη η Αθηναία (752 - 9 Αυγούστου 803), γνωστή και ως Ειρήνη Σαρανταπήχαινα, ήταν Βυζαντινή αυτοκράτειρα από τον γάμο της με τον Λέοντα Δ΄ από το 775 έως το 780, Βυζαντινή αντιβασίλισσα κατά τη διάρκεια της ανηλικότητας του γιου της Κωνσταντίνου ΣΤ΄ από το 780 μέχρι το 797 και τελικά Βυζαντινή αυτοκράτειρα από το 797 έως το 802. Κατά τη διάρκεια της αντιβασιλείας της, ασκούσε η ίδια αποκλειστικά σχεδόν την εξουσία. Το όνομά της είναι συνδεδεμένο με την πρώτη αναστήλωση των εικόνων, που θεσπίστηκε από τη Ζ΄ Οικουμενική Σύνοδο και με την τύφλωση του γιου της, που διατάχθηκε από την ίδια.Επίση διέταξε τον θάνατο του πρώτου της παιδιού όπου ήταν και ο κανονικός κληρονόμος του θρόνου
Φράικορπς

Οπλισμένα παραστρατιωτικά σώματα "Φράικορπς" στη [[Δημοκρατία της Βαϊμάρης]] το 1919
Τα Φράικορπς (γερμανικά: "Freikorps, Ελεύθερα Σώματα") ήταν παραστρατιωτικές οργανώσεις που συγκροτήθηκαν στη Γερμανία μετά το τέλος του Α' Παγκοσμίου Πολέμου. Ο όρος χρησιμοποιούνταν από τον 18ο αιώνα για ομάδες εθελοντών στρατιωτών, ακόμη και αλλοδαπών. Η σημασία τους όμως άλλαξε μετά το 1918 καθώς αναμίχτηκαν ενεργά στην ασταθή μετά τον πόλεμο πολιτική σκηνή της Γερμανίας. Από τις τάξεις των "Φράικορπς" προήλθαν ορισμένα στελέχη της SA όπως ο Ερνστ Ρεμ, των SS, και ο Ρούντολφ Ες (διοικητής του Άουσβιτς).

Συγκροτήθηκαν κυρίως από βετεράνους του Α' Παγκοσμίου Πολέμου αλλά και Γερμανούς πολίτες. Μετά τον Α' Παγκόσμιο Πόλεμο και τη Γερμανική Επανάσταση του 1918-1919, τα "Φράικορπς" τέθηκαν ως δεξιές παραστρατιωτικές πολιτοφυλακές για την καταπολέμηση της αριστεράς στη νεοσυσταθείσα Δημοκρατία της Βαϊμάρης. "Έκαναν αιματηρές αντιπαραθέσεις με ρεπουμπλικανούς και διέπραξαν μερικές από τις πιο διαβόητες δολοφονίες" της εποχής της Βαϊμάρης και θεωρούνται ευρέως ως "πρόδρομοι του ναζισμού". Το Φράικορπ Έρχαρτ (Ehrhardt) ήταν το πρώτο που χρησιμοποίησε τη σβάστικα ως σημαία. Μια ολόκληρη σειρά βραβείων Φράικορπς υπήρξε επίσης.
Βελουπιλάι Πραμπακαράν

Ο Βελουπιλάι Πραμπακαράν ("வேலுப்பிள்ளை பிரபாகரன்", 26 Νοεμβρίου 1954 - 18 Μαΐου 2009) ήταν πρόεδρος του αυτοανακηρυχθέντος κράτους (και μη αναγνωρισμένου διεθνώς) Ταμίλ Ιλάμ στη Σρι Λάνκα. Ήταν Ινδουιστής και εθνικιστής. Πολλές φορές αναφέρεται με το ψευδώνυμο Ταμπί. Ως το θάνατό του, το 2009, ο τόπος κατοικίας του παρέμενε άγνωστος. Το όνομά του γράφεται και Πραμπχακαράν.
Ομάδα των Επτά

300px|right|thumb|Φράνκλιν Καρμάικλ, "Δρόμος στη Μουσκόκα", ελαιογραφία, 1915
300px|right|thumb|Φρέντερικ Βάρλεϋ, "Θάλαμος αερίων στοο Σίφορντ", ελαιογραφία, 1918. Συλλογή Πολεμικών Τεχνών του Μπίβερμπρουκ.
Η Ομάδα των Επτά ("The Group of Seven") ήταν ένας όμιλος Καναδών ιμπρεσιονιστών ζωγράφων, οι οποίοι έζησαν κατά το α΄ μισό του 20ού αιώνα και ασχολήθηκαν κυρίως με την τοπιογραφία.

Η Ομάδα των Επτά σχηματίστηκε κατά τη δεκαετία του 1920 και την αποτελούσαν οι ζωγράφοι:
* Φρέντερικ Βάρλεϋ (Frederick Varley, 1881–1969), 
* Φράνκλιν Καρμάικλ (Franklin Carmichael, 1890–1945),
* Άρθουρ Λάισμερ (Arthur Lismer, 1885–1969),
* Τζέιμς ΜακΝτόναλντ (James MacDonald, 1873–1932),
* Αλεξάντερ Γιανγκ Τζάκσον (Alexander Young Jackson, 1882–1974),
* Φράνκ Τζόνστον (Frank Johnston, 1888–1949), και
* Λώρεν Χάρρις (Lawren Harris, 1885–1970).

Με την Ομάδα των Επτά συνεργάστηκαν επίσης οι γνωστοί Καναδοί ζωγράφοι Τομ Τόμσον (, 1887–1917), ο οποίος πέθανε πριν σχηματιστεί επισήμως η Ομάδα, και Έμιλυ Καρ (, 1871–1945), η οποία συμμετείχε ως προσκεκλημένη σε μερικές εκθέσεις της Ομάδας. Η Ομάδα τελικά ανοίχτηκε και σε άλλα μέλη, οπότε και μετονομάσθηκε σε «Ομάδα Καναδών Ζωγράφων» (Canadian Group of Painters).

Οι Τόμσον, ΜακΝτόναλντ, Λάισμερ, Βάρλεϋ, Τζόνστον και Καρμάικλ συναντήθηκαν μεταξύ τους ως υπάλληλοι της εταιρείας σχεδίου Grip Ltd. στο Τορόντο. Το 1913, στον όμιλο των ζωγράφων προσχώρησαν και οι Τζάκσον και Χάρρις. Οι οκτώ ζωγράφοι συναντιόνταν συχνά στη Λέσχη Τεχνών και Γραμμάτων του Τορόντο (Arts and Letters Club of Toronto) για να ανταλλάξουν απόψεις και ιδέες για την τέχνη τους. Με την συμπαράσταση ενός πλούσιου φιλότεχνου γιατρού, πήγαιναν συχνά σε δάση κοντά στο Τορόντο για να ζωγραφίσουν την καναδική φύση.

Κατά την περίοδο του Α΄ Παγκοσμίου Πολέμου ο Τζάκσον και ο Βάρλεϋ κατατάχθηκαν στον καναδικό στρατό ως επίσημοι πολεμικοί ζωγράφοι. Το 1917 ο Τόμσον βρέθηκε νεκρός, υπό συνθήκες που δεν διευκρινίστηκαν ποτέ, σε δρυμό όπου πήγαινε συχνά να ζωγραφίσει. Μετά τον Α΄ Παγκόσμιο Πόλεμο, οι επτά εναπομείναντες ζωγράφοι σχημάτισαν την «Ομάδα των Επτά», για να κάνουν τελικά την πρώτη τους έκθεση το 1920. Οι κριτικοί δέχθηκαν την πρώτη έκθεση με αμφίσημες απόψεις, όμως μέσα σε λίγα χρόνια η Ομάδα των Επτά καθιερώθηκε ως πρωτοποριακή καναδική σχολή τέχνης.

Το 1921 ο Τζόνστον εγκατέλειψε την Ομάδα, αλλά το 1926 τον αντικατέστησε ο Καναδός ζωγράφος Άλφρεντ Τζόζεφ Κέισον (, 1898–1992). Η Ομάδα των Επτά άρχισε να ταξιδεύει σε όλον σχεδόν τον Καναδά — από τη Νέα Σκωτία και το Κεμπέκ έως τη Βρετανική Κολομβία και τον Αρκτικό Κύκλο — προκειμένου να απεικονίσουν τοπία της καναδικής ενδοχώρας. Η Ομάδα έγινε πιο μεγάλη με την προσχώρηση σ' αυτή των ζωγράφων Έντγουιν Χολγκέιτ (, 1892–1977) και ΛεΜόιν Φιτζέραλντ (, 1890–1956).

Τον Δεκέμβριο του 1931 η Ομάδα των Επτά πραγματοποίησε την όγδοη και τελευταία της ομαδική έκθεση. Δύο χρόνια αργότερα, τα μέλη της Ομάδας επανεμφανίστηκαν ως «Ομάδα Καναδών Ζωγράφων».
Κίτσος Μακρής

Ο Κίτσος Μακρής (πραγματικό όνομα: "Χρήστος Μακρής", Λάρισα, 2 Σεπτεμβρίου 1917 – Βόλος, 12 Δεκεμβρίου 1988) ήταν Έλληνας λαογράφος.
Χλόη Τζόουνς

Η Χλόη Τζόουνς ("Chloe Jones", πραγματικό όνομα "Melinda Dee Taylor", 17 Ιουνίου 1975 - 4 Ιουνίου 2005) ήταν διάσημο φωτομοντέλο και για ένα διάστημα πορνογραφική ηθοποιός. Γεννήθηκε στο Σίλσμπι του Τέξας το 1975 και πέθανε στο Χιούστον το 2005.

Η Χλόη υπήρξε πολύ γνωστό μοντέλο με παρουσίες σε διάφορα έντυπα και τον Απρίλιο του 1998 ήταν "Pet of the Month" στο αμερικανικό περιοδικό Penthouse. Το 2001 εισήλθε στο χώρο του πορνό όπου έμεινε μόλις μέχρι το 2004 κάνοντας περίπου 30 ταινίες. Η φήμη της από το μόντελιγκ την ακολούθησε και εκεί, παρόλο που η καριέρα της σαν ηθοποιός ήταν σύντομη. Πέθανε ξαφνικά το 2005 λίγο πριν συμπληρώσει τα 30 της χρόνια, πιθανότατα λόγω χρήσης διάφορων ουσιών.
Μιχαήλ Α΄ Κηρουλάριος

Ο Μιχαήλ Α΄ Κηρουλάριος (1000 - 21 Ιανουαρίου 1059) ήταν Πατριάρχης Κωνσταντινουπόλεως από το 1043 έως το 1059.
Ιουλιανό ημερολόγιο

Το Ιουλιανό ημερολόγιο εισήχθη από τον Ιούλιο Καίσαρα το 46 π.Χ. (708 AUC) και αποτελούσε μεταρρύθμιση του ρωμαϊκού ημερολογίου. Άρχισε να ισχύει το 45 π.Χ. και δέχθηκε αρκετές τροποποιήσεις μέχρι να πάρει την τελική του μορφή το 8 μ.Χ.
Τζον Χάουαρντ

Ο Τζον Χάουαρντ ("John Howard", γενν. 26 Ιουλίου 1939) ήταν τετράκις πρωθυπουργός και ο πιο πετυχημένος πολιτικός (στη σύγχρονη εποχή) στη χώρα του Αυστραλία, αλλά και σε παγκόσμιο επίπεδο.
Δήμος Αποδοτίας

Ο Δήμος Αποδοτίας, παλιότερα Αποδωτίας, ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα Αποδοτίας στο νέο Δήμο Ναυπακτίας. Είχε πληθυσμό 2.636 κατοίκους, σύμφωνα με την απογραφή του 2011, και έδρα του ήταν το χωριό Άνω Χώρα.
ATR 42

Το ATR 42 είναι δικινητήριο τουρμποελικοφόρο αεροσκάφος μικρών αποστάσεων, κατασκευασμένο από την Γάλλο-Ιταλική ATR. Ο χαρακτηρισμός "42" προέρχεται από τον αριθμό των "πλευρών" που υπάρχουν κατά μήκος του σκελετού της ατράκτου (72, αντίστοιχα για τα ATR 72) και η χωρητικότητα του κυμαίνεται από 46 έως 50 άτομα. Το αεροσκάφος αποτέλεσε τη βάση για το ATR 72.
Χριστίνα Σύλβα

Η Χριστίνα Σύλβα (ως Σύλβα Πουλοπούλου, 21 Οκτωβρίου 1932 - 23 Απριλίου 1994) ήταν Ελληνίδα ηθοποιός και θιασάρχης.
Θηλυκό

Το σύμβολο της Ρωμαϊκής θεάς Venus (Αντίγραφο της ελληνικής θεάς [[Αφροδίτη (μυθολογία)|Αφροδίτης]]), που είναι και το σύμβολο του θηλυκού φύλου.

Θηλυκό είναι το βιολογικό φύλο ενός οργανισμού ή το μέρος ενός οργανισμού που αναπαράγει που παράγει τα ωάρια. Το ωάριο ορίζεται ως ο μεγαλύτερος από τους δύο γαμέτες (αρσενικό / Θηλυκό) στο ετερoγαμικό αναπαραγωγικό σύστημα, ενώ ο άλλος είναι το σπερματοζωάριο και είναι ο Αρσενικός γαμέτης. Ένα Θηλυκό άτομο δεν μπορεί να φέρει στον κόσμο ένα νέο άτομο χωρίς πρόσβαση στους αρσενικούς γαμέτες.
Εξαίρεση σε αυτό αποτελεί η περίπτωση του ερμαφροδιτισμού και ο οποίος (ερμαφροδιτισμός) είναι μορφή παθογένεσης στους ανώτερους οργανισμούς ενώ είναι απολύτως φυσιολογικός στους κατώτερους και κατώτατους οργανισμούς. Επίσης ορισμένοι οργανισμοί μπορούν να αναπαραχθούν είτε με σεξουαλική επαφή είτε χωρίς (Παρουσία ερμαφροδιτισμού και φυλετικής αναπαραγωγής στο ίδιο άτομο).

Δεν υπάρχει ένας μοναδικός και γενικός κανόνας πίσω από τις σεξουαλικές διαφορές στα διάφορα φύλα ανάμεσα σε όλα τα είδη και η παρουσία 2 διαφορετικών φύλων φαίνεται να είναι αποτέλεσμα της πολλαπλής εξέλιξης μέσα στην ροή του χρόνου. Ακόμα, τα δύο φύλα φαίνεται να έχουν διαφορετική ιστορία το ένα από το άλλο.

Κάποιες φορές στους ανθρώπους, θηλυκά μπορούν να είναι οι ιντερσέξ γυναίκες που γεννήθηκαν με χαρακτηριστικά και από τα δύο βιολογικά φύλα, και οι τρανς γυναίκες που τους αποδόθηκε το αρσενικό φύλο κατά τη γέννηση αλλά το ψυχολογικό τους φύλο/η ταυτότητα φύλου τους είναι θηλυκό αντί για αρσενικό.
Ζαν Καλμάν

Η Ζαν Καλμάν ("Jeanne Louise Calment", Αρλ, 21 Φεβρουαρίου 1875 – Αρλ, 4 Αυγούστου 1997) ήταν Γαλλίδα υπεραιωνόβια, το μακροβιότερο επιβεβαιωμένα πρόσωπο στην ιστορία. Έζησε 122 χρόνια και 164 ημέρες.

Παντρεύτηκε τον δεύτερό της εξάδελφο Φερνάν Καλμάν ("Fernand Calment") το 1896, και το μοναδικό της παιδί, η Ιβόν, επέζησε και πέθανε το 1934. Το εγγόνι της σκοτώθηκε σε δυστύχημα με μοτοσικλέτα το 1963. Το 1965, μην έχοντας απογόνους, η Καλμάν παραχώρησε σαν ενοίκιο το διαμέρισμά της σε κάποιο δικηγόρο, τον "Φρανσουά Ραφρέ" και συμφώνησε να της δίνει ενοίκιο ενός μήνα μέχρι το θάνατό της. Ο Ραφρέ όμως πέθανε πριν από εκείνην, το 1995 και η σύζυγός του συνέχισε να πληρώνει το ενοίκιο. 

Το 1985, η Καλμάν πήγε σε οίκο ευγηρίας, καθώς έζησε μόνη της ως την ηλικία των 110. Το 1988, έγινε για πρώτη φορά διάσημη και αποκάλυψε στους δημοσιογράφους ότι στα νιάτα της είχε γνωρίσει το μεγάλο Ολλανδό ζωγράφο Βίνσεντ βαν Γκογκ.
Σε ηλικία 113 ετών, πρωτομπήκε στο βιβλίο των ρεκόρ Γκίνες το 1989, χρονιά όμως που της στερήθηκε ο τίτλος του μακροβιότερου ανθρώπου στον κόσμο, ο οποίος δόθηκε στην Κάρι Γουάιτ (1874 ή 1888 - 14 Φεβρουαρίου 1991). 
Το 1991 επανέκτησε τον τίτλο η Καλμάν και στις 17 Οκτωβρίου 1995 έφτασε τα 120 χρόνια και 238 ημέρες και έγινε το μεγαλύτερο σε ηλικία πρόσωπο στην ιστορία. Ξεπέρασε τον Σιγκετσίγιο Ιζούμι από την Ιαπωνία, που φέρεται να έζησε 120 έτη και 237 ημέρες. Σε ηλικία 114 ετών, εμφανίστηκε για λίγο στο ρόλο της ίδιας στο φιλμ "Vincent and Me..."

Το 1995 κυκλοφόρησε το γαλλικό ντοκιμαντέρ "Beyond 120 Years with Jeanne Calment", και το 1996, ο οίκος ευγηρίας που ζούσε κυκλοφόρησε το CD "Time's Mistress".
Νίκος Κούρκουλος

Ο Νίκος Κούρκουλος (Αθήνα, 5 Δεκεμβρίου 1934 - 30 Ιανουαρίου 2007) ήταν Έλληνας ηθοποιός, που υπηρέτησε το Εθνικό Θέατρο, το οποίο και τον γαλούχησε. Υπήρξε επίσης ποδοσφαιριστής, αλλά και ένθερμος υποστηρικτής του Παναθηναϊκού.

Γεννήθηκε το Δεκέμβριο του 1934 στην Αθήνα, στην περιοχή του Ζωγράφου και ήταν το δεύτερο από τα τέσσερα παιδιά της οικογένειας του Αλκίνοου Κούρκουλου, που ήταν κουρέας με καταγωγή από την Κέρκυρα.
Αζίμ Ιζαμπέκοφ

Ο Αζίμ Ιζαμπέκοφ ("Азимбек Бейшембаевич Исабеков", 4 Απριλίου 1960) είναι πολιτικός από την Κιργιζία. Χρημάτισε πρωθυπουργός της χώρας το 2007. Παρέμεινε πρωθυπουργός για δύο μήνες.
Σέλινο

Το σέλινο (επιστ. Σέλινον το βαρύοσμον, Apium graveolens) είναι διετές, ιθαγενές φυτό του γένους "Σέλινον" ("Apium") της οικογένειας των Σελινοειδών (Apiaceae) (συν. Σκιαδοφόρων (Umbelliferae)).
Βραβείο Πάλμε

Το Βραβείο Πάλμε θεσπίστηκε στη μνήμη του σοσιαλιστή πολιτικού της Σουηδίας, Ούλαφ Πάλμε, το 1987. Αφορά την ενεργό δράση και την αφοσίωση των τιμωμένων στον αγώνα για την προάσπιση των ανθρωπίνων δικαιωμάτων, της ειρήνης και της ασφάλειας. Το βραβείο αποτελείται από ένα τιμητικό δίπλωμα και 75.000 δολάρια.
Ευρωμπάσκετ 1989

Το τουρνουά του ευρωπαϊκού πρωταθλήματος καλαθοσφαίρισης 1989 (γνωστό και ως Ευρωμπάσκετ 1989) ήταν το 26ο, το οποίο διοργανώθηκε από τη FIBA Europe. Συμμετείχαν μόλις οχτώ εθνικές ομάδες. Το τουρνουά διοργάνωσε η Γιουγκοσλαβία και έλαβε χώρα στο Ζάγκρεμπ.

Το Ευρωμπάσκετ αυτό έχει ιδιαίτερο ιστορικό ενδιαφέρον γιατί ήταν το τελευταίο στο οποίο έλαβε μέρος η Σοβιετική Ένωση και έμεινε αλησμόνητο γιατί το κατέκτησε η Γιουγκοσλαβία, που ήταν ίσως η πιο πλήρης και η καλύτερη εθνική ομάδα όλων των εποχών στην Ευρώπη. Επίσης, για τελευταία φορά συναντήθηκαν σε Ευρωμπάσκετ τέσσερις εκ των κορυφαίων ευρωπαίων καλαθοσφαιριστών όλων των εποχών, δηλαδή ο Ντράζεν Πέτροβιτς, που ήταν MVP και δεύτερος σκόρερ της διοργάνωσης, ο Νίκος Γκάλης, πρώτος σκόρερ με 35,6 πόντους μ.ο., ο Άρβιντας Σαμπόνις, στο κύκνειο άσμα του στη Σοβ. Ένωση, και ο παίχτης-ορχήστρα Τόνι Κούκοτς.
Κωνσταντίνος Γεωργακόπουλος

Ο Κωνσταντίνος Γεωργακόπουλος ήταν Έλληνας πολιτικός, νομικός και στρατιωτικός.
Παναγιώτης Πιπινέλης

Ο Παναγιώτης Πιπινέλης (21 Μαρτίου 1899 - 19 Ιουλίου 1970) ήταν Έλληνας διπλωμάτης, πολιτικός και συγγραφέας. Διατέλεσε βουλευτής της ΕΡΕ και υπουργός. Από τον Ιούνιο έως τον Σεπτέμβριο του 1963 χρημάτισε πρωθυπουργός της Ελλάδας σε «πολιτικο-υπηρεσιακή» κυβέρνηση, η οποία εξαναγκάστηκε σε παραίτηση λόγω των πιέσεων του Γεωργίου Παπανδρέου και της δυναμικής του Ανένδοτου Αγώνα. 

Μετά την 21η Απριλίου 1967 συνεργάστηκε με την δικτατορία, αναλαμβάνοντας υπουργός Εξωτερικών από τον Νοέμβριο του 1967 ως τον θάνατό του.
Λη Χάρβεϊ Όσβαλντ

Ο Λη Χάρβεϊ Όσβαλντ ("Lee Harvey Oswald", 18 Οκτωβρίου 1939 – 24 Νοεμβρίου 1963) ήταν, σύμφωνα με τέσσερις έρευνες που διεξήγαγε η κυβέρνηση των ΗΠΑ, υπεύθυνος για τη δολοφονία του Αμερικανού προέδρου Τζον Φ. Κέννεντυ. Στις 22 Νοεμβρίου 1963, ο Όσβαλντ συνελήφθη και κατηγορήθηκε ότι σκότωσε τόσο τον Κένεντι, όσο και τον αστυνομικό Τζ. Ντ. Τίπιτ νωρίτερα. Ο Όσβαλντ αρνήθηκε και τις δύο κατηγορίες. Δύο μέρες αργότερα, ο Όσβαλντ δολοφονήθηκε από τον Τζακ Ρούμπι, κατά τη διάρκεια ζωντανής μετάδοσης από την τηλεόραση και ενώ τελούσε υπό κράτηση.
Μπέλα Κουν

Ο Μπέλα Κουν ("Kun Béla", 20 Φεβρουαρίου 1886 - 29 Αυγούστου 1938 ή 30 Νοεμβρίου 1939) ήταν Ούγγρος κομμουνιστής, που κυβέρνησε την Ουγγαρία για σύντομο χρονικό διάστημα το 1919.
Υπηρεσιακή κυβέρνηση Κωνσταντίνου Γεωργακόπουλου 1958

Η Υπηρεσιακή κυβέρνηση Κωνσταντίνου Γεωργακόπουλου 1958 (Μάρτιος - Μάιος 1958) σχηματίστηκε αμέσως μετά την παραίτηση της προηγούμενης κυβέρνησης Καραμανλή με σκοπό την διενέργεια των βουλευτικών εκλογών της 11ης Μαΐου 1958. 
Κύριο έργο αυτής της κυβέρνησης ήταν η επανακατάθεση, συζήτηση και ψήφιση του νέου εκλογικού νομοσχεδίου της ενισχυμένης αναλογικής με το οποίο θα γίνονταν οι επερχόμενες εκλογές. Ύστερα από την συνεργασία των δυο μεγαλύτερων κομμάτων (ΕΡΕ και Κόμμα Φιλευλευθέρων) και με την σύμφωνη γνώμη του Παλατιού και της Αμερικανικής πρεσβείας , η κυβέρνηση Καραμανλή είχε επεξεργαστεί και είχε φέρει προς συζήτηση στις 27 Φεβρουαρίου 1958, τον νέο εκλογικό νόμο, η "κυβερνητική κρίση" όμως που οδήγησε στην παραίτησή της δεν επέτρεψε την ολοκλήρωση της διαδικασίας. Έτσι, η διαδικασία ολοκληρώθηκε από την Υπηρεσιακή κυβέρνηση Γεωργακόπουλου -η οποία για αυτό τον λόγο και σε αντίθεση με την κοινή πρακτική, εμφανίστηκε στην Βουλή, ζήτησε και πήρε ψήφο εμπιστοσύνης (255 υπέρ - 60 κατά - 1 αποχή ) και στις 13 Μαρτίου κατέθεσε τον νέο εκλογικό νόμο, ο οποίος επικυρώθηκε από την Βουλή στις 29 Μαρτίου με 160 ψήφους υπέρ και 55 κατά. 
Νικητής των εκλογών τυπικά αναδείχτηκε το κόμμα της ΕΡΕ (αν και ουσιαστικός νικητής ήταν το κόμμα της ΕΔΑ που με την πρώτη εμφάνισή του σε εκλογές, κατακτά τη θέση της αξιωματικής Αντιπολίτευσης) και ο Κωνσταντίνος Καραμανλής σχημάτισε την τρίτη κυβέρνησή του στις 17 Μαΐου 1958.
Νγκουγιέν Μιν Τριετ

Ο Νγκουγιέν Μιν Τριετ ("Nguyễn Minh Triết", 8 Οκτωβρίου 1942 - ...) είναι πολιτικός από το Βιετνάμ, μεταρρυθμιστής ηγέτης του Κομμουνιστικού Κόμματος της πόλης Χο Τσι Μιν, πρόεδρος της χώρας από το 2006 ως το 2011.
Μάμα Κίγια

Στη μυθολογία των Ίνκας, η Μάμα Κίγια (ισπ. Mama Quilla) ήταν θεότητα της σελήνης, ενώ σχετίζεται με το ημερολόγιο και τις γιορτές των Ίνκας. Είναι προστάτιδα του γάμου και των παντρεμένων γυναικών. Ενσάρκωσή της στη γη αποτελούσε η σύζυγος του Αυτοκράτορα των Ίνκας.

Σύμφωνα με έναν από τους ιδρυτικούς μύθους των Ίνκας, ήταν κόρη του Βιρακότσα και της Μάμα Κότσα, σύζυγος κι αδερφή του θεού ήλιου Ίντι. Παιδιά της ήταν ο Μάνκο Κάπακ, η Μάμα Όκλιο, ο Κον και ο Πατσακάμακ.


Κατηγορία:Μυθολογία Ίνκα
Κωνσταντίνος Δόβας

Ο Κωνσταντίνος Δόβας (Κόνιτσα, 20 Δεκεμβρίου 1898 - Αθήνα, 24 Ιουλίου 1973) ήταν Έλληνας στρατιωτικός και υπηρεσιακός πρωθυπουργός από τις 20 Σεπτεμβρίου έως τις 4 Νοεμβρίου του 1961.
Απόστολος Βαρνάβας

Ο Απόστολος Βαρνάβας (?, Κύπρος - 61 μ.Χ., Σαλαμίνα, Κύπρος) ήταν ένας από τους πρώτους χριστιανούς, ο οποίος μαζί με τους δώδεκα αποστόλους βοήθησε στη διάδοση του Ευαγγελίου. Ακολούθησε τον Απόστολο Παύλο στις περιοδείες του και είχε για βοηθό του τον ανηψιό του Ευαγγελιστή Μάρκο. Ήταν προφήτης και δάσκαλος στην Αντιόχεια. Αν και δεν ήταν ένας από τους 12 αποστόλους, περιγράφεται ως «απόστολος» καθώς «ήταν σταλμένος από το Άγιο Πνεύμα».

Τιμάται ως άγιος από την Λουθηρανική, την Αγγλικανική, την Καθολική και την Ορθόδοξη εκκλησία.
Ίντι

Στη μυθολογία των Ίνκας, ο Ίντι είναι ο θεός του ήλιου, γιος του Βιρακότσα. Σύζυγός του θεωρείται η Μάμα Κίγια, θεά της σελήνης κι αδερφή του. 

Ο Ίντι είναι ο πιο σημαντικός από τους θεούς των Ίνκας, καθώς αντιπροσώπευε το Ζωοδότη Ήλιο, που έδινε το φως και τη θέρμη του στους ανθρώπους. Η λατρεία του ήταν διαδεδομένη στους αγρότες, που στρέφονταν σε αυτόν για καλή σοδειά.

Σύμφωνα με έναν αρχαίο μύθο, ο Ίντι έμαθε στο γιο του, Μάνκο Κάπακ, και στην κόρη του, Μάμα Όκλιο, τις τέχνες και τον πολιτισμό και τους έστειλε στη γη για να παραδώσουν τη γνώση αυτή στην ανθρωπότητα. Τους έδωσε ένα χρυσό ραβδί και τους διέταξε να χτίσουν έναν ναό και την πρωτεύουσα των Ίνκας στον τόπο που θα προσγειωνόταν το ραβδί. Έτσι δημιουργήθηκε η πόλη του Κούσκο, ενώ ο εκάστοτε αρχηγός θεωρούνταν η ζωντανή ενσάρκωση του Ίντι.

Ο Ίντι αναπαρίσταται συχνά σαν ένας χρυσός δίσκος με ανθρώπινο πρόσωπο. Σύμφωνα με ένα θρύλο, υπήρχε ένας μεγάλος χρυσός δίσκος που απεικόνιζε τον Ίντι, ο οποίος βρέθηκε στα χέρια των Ισπανών "κονκισταδόρες" το 1571 και στάλθηκε στον Πάπα. Από τότε δεν έχει βρεθεί ποτέ.

Προς τιμήν του Ίντι λάμβανε χώρα η γιορτή του Ίντι Ράιμι κατά το χειμερινό ηλιοστάσιο, περίπου στις 24 Ιουνίου για τους Ίνκας.
Πέδρο Αλμοδόβαρ

Ο Πέδρο Αλμοδόβαρ Καμπαγιέρο ("Pedro Almodóvar Caballero", 25 Σεπτεμβρίου 1949) είναι Ισπανός σκηνοθέτης, σεναριογράφος και παραγωγός. Έχει γράψει, σκηνοθετήσει και παραγάγει περίπου 30 ταινίες.
Ετέαρχος

Ο Ετέαρχος ήταν Βασιλιάς της αρχαίας Κρητικής πόλης Αξού ή Οάξου που άκμασε στις αρχές του 7ου π.Χ. αιώνα.
Κατά τον Ηρόδοτο (IV 154) όταν κάποτε ο Ετέαρχος πίστεψε στις διαβολές της δεύτερης γυναίκας του ότι η ορφανή κόρη του "Φρονίμη", από το πρώτο του γάμο, ακολουθούσε "βίο έκλυτο" παρέδωσε αυτήν στον έμπορο από την Σαντορίνη Θεμίστωνα με την υπόσχεση, με όρκο στους θεούς, κατά την επιστροφή του στη Σαντορίνη να την έριχνε από το πλοίο του στη θάλασσα.

Πράγματι ο Θεμίστωνας παρέλαβε την μικρή πριγκίπισσα αλλά κατά την επιστροφή του δεν ήθελε να την θανατώσει αλλά ούτε και να παραβεί το θείο όρκο του. Έτσι την έδεσε με ένα σχοινί και την έριξε στη θάλασσα όπου και στη συνέχεια την ανέσυρε πάλι στο πλοίο του. 
Όταν κατέπλευσε στη γενέτειρά του την οδήγησε στον Πολύμνηστο άρχοντα της Θήρας. Εκείνος θαυμάζοντας την ομορφιά της την κράτησε κοντά του και στη συνέχεια την παντρεύτηκε. Απέκτησε μαζί της τον Βάττον ή Βάττο τον Α', γνωστό από την ιστορία ως οικιστή της Κυρήνης και ως τον πρώτο Έλληνα βασιλιά στην Αφρική, ιδρυτή δυναστείας.

Κατηγορία:Αρχαίοι Κρήτες
Κατηγορία:Ναυτική λαογραφία
Ονήσιλος

Ο Ονήσιλος, (... - 497 π.Χ.) ήταν βασιλιάς της Σαλαμίνας της Κύπρου, που έζησε κατά τα τέλη του 6ου και τις αρχές του 5ου αιώνα π.Χ.
Λήδρα

Η Λήδρα ήταν αρχαία πόλη βασίλειο της Κύπρου, στη θέση της σημερινής Λευκωσίας.

Κατά την αρχαιότητα υπήρχαν στην Κύπρο δώδεκα Πόλεις Βασίλεια καθώς και άλλα μικρότερα. Μία από αυτές τις δέκα πόλεις ήταν και η Λήδρα (αρχική ονομασία Λέδρες) η οποία βρισκόταν στο κέντρο του νησιού, εκεί που βρίσκεται η σημερινή Λευκωσία. Ένας από τους βασιλιάδες της Λήδρας που γνωρίζουμε ήταν ο Ονασαγόρας. 

Κατά τον μεσαίωνα αποκαλούνταν "Λευτεώνα" και ήταν έδρα επισκόπου αλλά των διοικητών του νησιού. Ένας από τους γνωστούς επίσκοπος της πόλης ήταν ο Τρυφίλιος που πήρε μέρος στη σύνοδο της Νίκαιας. Τα σημερινά τείχη χτίστηκαν αρχικά το 1567 από τους ενετούς.
GTK+

Η εργαλειοθήκη GIMP, (Gimp ToolKit) γνωστή σαν GTK+, είναι μια από τις δημοφιλέστερες εργαλειοθήκες widget για το X Window System για δημιουργία γραφικής διεπαφής χρήστη. 
Η GTK+ και η Qt έχουν αντικαταστήσει την Motif, που ήταν το πιο συχνά χρησιμοποιημένο X widget toolkit.

Η GTK+ αναπτύχθηκε αρχικά για το πρόγραμμα επεξεργασίας γραφικών GNU Image Manipulation Program (GIMP), το 1997 από τους Spencer Kimball, Peter Mattis, και Josh MacDonald. Η άδεια διάθεσής του είναι η LGPL. Η GTK+ είναι ελεύθερο λογισμικό και αποτελεί μέρος του εγχειρήματος GNU.
Αν Τάιλερ

Η Αν Τάιλερ (Anne Tyler) (25 Οκτωβρίου, 1941) είναι Αμερικανίδα συγγραφέας. Το 1989 τιμήθηκε με το βραβείο Πούλιτζερ για το μυθιστόρημά της "Δεσμώτες του παρελθόντος" ("Breathing Lessons"). 

Γεννήθηκε στη Μινεάπολη της Μινεσότα και μεγάλωσε στη Βόρεια Καρολίνα. Αποφοίτησε από το Πανεπιστήμιο Duke και ολοκλήρωσε τις μεταπτυχιακές της σπουδές στη Ρωσική Φιλολογία στο Πανεπιστήμιο Κολούμπια της Νέας Υόρκης. Εργάστηκε ως βιβλιοθηκονόμος μέχρι που μετακόμισε στη Βαλτιμόρη του Μέριλαντ. Το 1963 παντρεύτηκε τον Ιρανό ψυχίατρο και συγγραφέα Ταγκί Μοχάμεντ Μονταρέσι (Taghi Mohammad Modarressi), με τον οποίο απέκτησε δύο κόρες. Ο Modarressi πέθανε το 1997. 

Μερικά διηγήματά της έχουν δημοσιευθεί στις εφημερίδες "The New Yorker" και "The Saturday Evening Post" καθώς και στο περιοδοκό "Harper's", αλλά δεν έχουν εκδοθεί σε συλλογή.
Μονή Μπούρα Αρκαδίας

Η Μονή Μπούρα Αρκαδίας είναι ιστορικό μοναστήρι στα όρια του Δ.Δ. Φαλαισίας του Δήμου Φαλαισίας. Το μοναστήρι είναι αφιερωμένο στην Παναγία και εορτάζει στις 23 Αυγούστου.

Κατηγορία:Δήμος Μεγαλόπολης
Διεθνής Οργανισμός Ναυσιπλοΐας

Ο Διεθνής Οργανισμός Ναυσιπλοΐας (International Maritime Organization) (ΙΜΟ, προφέρεται Άι-Εμ-Όου), είναι ένας πολυεθνικός, διακυβερνητικός Διεθνής Ναυτιλιακός Οργανισμός, ο οποίος επιβλέπει την σωστή και ασφαλή επικοινωνία και συνεργασία μεταξύ των χωρών-μελών του στον τομέα της ναυσιπλοΐας. Αποτελεί οργανισμό του ΟΗΕ, διακρατικού χαρακτήρα, και ιδρύθηκε στην Γενεύη στις 17 Μαρτίου 1948 ως IMCO (Intergovernmental Maritime Consultative Organization). Μετέπειτα το 1982, μετονομάστηκε σε ΙΜΟ και έχει με έδρα το Λονδίνο.
Μολετάι

Η Μολετάι είναι πόλη της ανατολικής Λιθουανίας. Έχει 7.221 κατοίκους. Είναι δημοφιλές θέρετρο των κατοίκων της πρωτεύουσας της χώρας, Βίλνιους.

Η πόλη αναφέρεται για πρώτη φορά ως ιδιωτική περιουσία του επισκόπου Βίλνιους. Σήμερα διαθέτει αστρονομικό παρατηρητήριο, το μοναδικό της Λιθουανίας. Στην περιοχή υπάρχουν πολλές λίμνες που δέχονται πολλούς κατασκηνωτές κατά τους θερινούς μήνες.
Κορσική

<br>

thumb|right|200px|Κορσική
Η Κορσική (κορσικανικά: "Corsica", γαλλικά: "Corse") είναι το τέταρτο μεγαλύτερο νησί της Μεσογείου, μετά τη Σικελία, τη Σαρδηνία και την Κύπρο. Βρίσκεται βόρεια της Σαρδηνίας, δυτικά της Ιταλίας και νοτιοανατολικά της Γαλλίας στην οποία ανήκει.
Μοργκάουζ

Στον Αρθουριανό Κύκλο, η Μοργκάουζ (γνωστή και ως "Άννα") είναι ετεροθαλής αδερφή του Βασιλιά Αρθούρου, η οποία κοιμήθηκε μαζί του και γέννησε το Μόρντρεντ, τον διεστραμμένο διάδοχο που έμελλε να φέρει την πτώση του Κάμελοτ. Είναι κόρη του Γκορλουά, Δούκα της Κορνουάλης, και της Λαίδης Ιγκρέιν. Παντρεύτηκε το βασιλιά Λοτ, αντίπαλο του Αρθούρου στις εξεγέρσεις που ακολούθησαν τη στέψη του.

Εκτός από τον Αρθούρο, που έχει διαφορετικό πατέρα, τον Ούθερ Πεντράγκον, έχει άλλες δυο αδερφές από τον ίδιο πατέρα: την Ελέν και τη Μοργκάνα λε Φέι. 

Μεταγενέστερες πηγές αναφέρουν ότι η Μοργκάουζ απέκτησε πέντε γιους, μεταξύ των οποίων ο Γκάβιν, ο οποίος εξελίσσεται σε έναν από τους σημαντικότερους ιππότες του Βασιλιά Αρθούρου, και ο Μόρντρεντ.

Ο χαρακτήρας της εμφανίζεται και στο βιβλίο του Thomas Malory "Le Morte d'Arthur", αλλά και σε διηγήματα και ιστορίες σχετικές με το Μέρλιν. Σύμφωνα με αυτά, ο σύζυγός της σκοτώνεται στη μάχη από το Βασιλιά Πέλλινορ, ξεκινώντας έτσι έναν κύκλο αίματος ανάμεσα στις δυο οικογένειες. Ο Πέλλινορ σκοτώνεται από τους γιους της Μοργκάουζ κι η ίδια αργότερα μπλέκεται σε μια σχέση με το Λάμορακ, γιο του Πέλλινορ κι έναν από τους καλύτερους Ιππότες της Στρογγυλής Τραπέζης. Ένας από τους γιους της τους πιάνει μαζί και σκοτώνει τη Μοργκάουζ, αφήνοντας το Λάμορακ να φύγει, οι υπόλοιποι, όμως, νομίζοντας ότι τη μάνα τους τη σκότωσε ο Λάμορακ, τον σκοτώνουν. Αργότερα, ανακαλύπτουν την αλήθεια και διώχνουν τον αδερφό του από το παλάτι.

Σε σύγχρονες εκδοχές του μύθου, ο χαρακτήρας της Μοργκάουζ συχνά συγχέεται με τη Μοργκάνα λε Φέι, με αποτέλεσμα να θεωρείται αυτή μητέρα του Μόρντρεντ.
GDK

Η GDK ("GIMP Drawing Kit"), που σημαίνει γραφική εργαλειοθήκη του GIMP, είναι μια βιβλιοθήκη γραφικών υπολογιστή που ενεργεί ως «περιτύλιγμα» (αγγλ. "wrapper") γύρω από τις συναρτήσεις γραφικών και παραθύρων χαμηλότερου επιπέδου που παρέχονται από το γραφικό υποσύστημα του λειτουρικού. Αρχικά αναπτύχθηκε για το X Window System και η θέση της ήταν ανάμεσα στον εξυπηρετητή X και την βιβλιοθήκη GTK+, χειριζόμενη βασικές διαδικασίες απεικόνισης όπως τα βασικά γραφικά, τα γραφικά τύπου raster (αγγλ. "bitmaps"), οι δρομείς, οι γραμματοσειρές και η λειτουργικότητα μετακίνησης και εναπόθεσης (αγγλ. "drag-and-drop").

Όπως και η GTK, η GDK διατίθεται με την άδεια GNU Lesser General Public License.

Η GDK παίζει σημαντικό ρόλο στην μεταφερσιμότητα της GTK+. Με την Glib να παρέχει ήδη χαμηλού επιπέδου διαπλατφορμική λειτουργικότητα, αυτό που χρειάζεται ώστε να μπορεί να τρέχει η GTK+ και σε άλλες πλατφόρμες είναι να μεταφερθεί η GDK στη γραφική διεπαφή του λειτουργικού συστήματος κάθε μίας από αυτές τις πλατφόρμες. Συνεπώς η μεταφορά της GDK στην Win32 και Quartz επιτρέπει σε εφαρμογές που βασίζονται στην βιβλιοθήκη GTK+ να τρέχουν στα λειτουργικά Windows και Mac OS X αντίστοιχα.

Από την έκδοση GTK+ 2.8 κι έπειτα η GDK υποστηρίζει και τη βιβλιοθήκη Cairo.
Κουντίρκος Ναουμιέστις

Η Κουντίρκος Ναουμιέστις είναι κωμόπολη της νοτιοδυτικής Λιθουανίας. Βρίσκεται 25 χιλιόμετρα νοτιοδυτικά από τη Σακιάι και έχει 1.951 κατοίκους.

Ο οικισμός αναφέρεται ήδη από το 1561 με το όνομα "Duoliebaičiai". Είναι γνωστό ότι εκεί κατοικούσε από το 1740 μια καλά οργανωμένη εβραϊκή κοινότητα, η οποία πριν τον Β' Παγκόσμιο Πόλεμο αριθμούσε πάνω από 3.000 άτομα.
Κουπίσκις

Η Κουπίσκις ("Kupiškis") είναι πόλη της βόρειας Λιθουανίας με 8.243 κατοίκους.

Αρχαιολογικά ευρήματα πιστοποιούν ανθρώπινο οικισμό στην περιοχή τουλάχιστον από την 2η-3η χιλιετία π.Χ. Με το όνομα "Kupiškis" αναφέρεται για πρώτη φορά το 1529.

Πριν το Β' Παγκόσμιο Πόλεμο υπήρχε εβραϊκή κοινότητα 1.444 ανθρώπων, με μεγάλη πέτρινη Συναγωγή, το κτίριο της οποία κατά τη σοβιετική περίοδο χρησιμοποιήθηκε ως πολιτιστικό κέντρο.
Λέντβαρις

Η Λέντβαρις (λιθουανικά: Lentvaris , πολωνικά: Landwarów) είναι πόλη της νοτιοανατολικής Λιθουανίας, 9 χιλιόμετρα ανατολικά από την Τρακάι. Έχει 11.832 κατοίκους σύμφωνα με την απογραφή του 2005. 

Τον 19ο αιώνα η οικογένεια "Tyszkiewicz" έχτισε ένα παλάτι ,γοτθικού ρυθμού, στην πόλη και κατασκεύασε ένα πάρκο που σχεδιάστηκε από το "Ιdouard Andrι". Το 1869 χτίστηκε ένα εργοστάσιο καρφιών. Στην Λέντβαρις γεννήθηκε μία από τις σημαντικότερες Σοπράνο του 20ού αιώνα η "Teresa Żylis-Gara".
Μόρντρεντ

Ο Μόρντρεντ είναι μια θρυλική φιγούρα του Αρθουριανού Κύκλου, ο προδότης νόθος γιος του Βασιλιά Αρθούρου από την αδερφή του Μοργκάουζ ή τη Μοργκάνα λε Φέι, που σκοτώθηκε στη Μάχη του Κάμλαν, έχοντας προλάβει ωστόσο να τραυματίσει θανάσιμα τον ίδιο τον Αρθούρο.
Δήμος Πλωμαρίου

Ο Δήμος Πλωμαρίου λειτούργησε σύμφωνα με το Σχέδιο Καποδίστριας ως δήμος του νομού Λέσβου από το 1999 έως το 2010 με έδρα το Πλωμάρι.

Βρισκόταν στο νότιο τμήμα της Λέσβου και αποτελείτο από οκτώ χωριά. Δυτικά συνόρευε με το Δήμο Πολιχνίτου, βόρεια με το Δήμο Αγιάσου και ανατολικά με το Δήμο Γέρας.

Τα χωριά που αποτελούσαν το Δήμο Πλωμαρίου ήταν το Πλωμάρι η πρωτεύουσα του Δήμου, το Μεγαλοχώρι που ονομάζεται και "Παλιό Πλωμάρι" ή "Καμμένο Χωριό", το Παλαιοχώρι, η Πλαγιά, ο Τρίγονας, το Αμπελικό, το Νεοχώρι ή Μπορός και το Ακράσι.

Ο Δήμος αποτελούσε ουσιαστικά συνέχεια της παλαιότερης Επαρχίας Πλωμαρίου. Διασχιζόταν από το χείμαρο Σεδούντα και στα διοικητικά του όρια είχε κάποιες από τις ομορφότερες παραλίες του νησιού, όπως ο Άγιος Ισίδωρος και η Μελίντα.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:
(στην παρένθεση ο πληθυσμός του 2001):
: Δημοτικό διαμέρισμα Πλωμαρίου [ 3.673 ] 
::* το Πλωμάριον [ 3.377 ] 
::* ο Άγιος Ισίδωρος [ 263 ] 
::* το Άνω Χωριό [ 9 ] 
::* το Κάτω Χωρίον [ 17 ] 
::* η Κουρνέλα [ 2 ] 
::* η Μέσουνα [ 5 ] 
: Δημοτικό διαμέρισμα Ακρασίου [ 445 ] 
::* το Ακράσιον [ 410 ] 
::* η Δρότα [ 7 ] 
::* η Παραλία Δρότας [ 28 ] 
: Δημοτικό διαμέρισμα Αμπελικού -- το Αμπελικό [ 230 ]
: Δημοτικό διαμέρισμα Μεγαλοχωρίου [ 455 ] 
::* το Μεγαλοχώρι [ 447 ] 
::* οι Σπίδες [ 8 ] 
: Δημοτικό διαμέρισμα Νεοχωρίου -- το Νεοχώρι [ 302 ]
: Δημοτικό διαμέρισμα Παλαιοχωρίου [ 530 ] 
::* το Παλαιοχώρι [ 501 ] 
::* η Μελίντα [ 25 ] 
::* το Ραχίδι [ 4 ] 
: Δημοτικό διαμέρισμα Πλαγιάς [ 723 ] 
::* η Πλαγιά [ 640 ] 
::* η Αγία Βαρβάρα [ 46 ] 
::* η Ευαγγελίστρια [ 25 ] 
::* οι Μηλιές [ 12 ] 
: Δημοτικό διαμέρισμα Τρύγονα [ 340 ] 
::* ο Τρύγονας [ 339 ] 
::* τα Κολυμβάτερα [ 1 ]
Αμβρακικός κόλπος

thumb|300px|Ο Αμβρακικός κόλπος, από το διαστημικό λεωφορείο, Νοέμβριος 2004
thumb|300px|Λεπτομερής χάρτης του Αμβρακικού κόλπου, σχεδιασμένος από το Βρετανικό Ναυαρχείο το 1830
thumb|right|300px|Ηλιοβασίλεμα στον Αμβρακικό κόλπο.
thumb|300 px|Αργυροπελεκάνος, το πουλί σύμβολο του Αμβρακικού κόλπου
Ο Αμβρακικός κόλπος είναι ένας από τους μεγαλύτερους κλειστούς κόλπους της Ελλάδας και αποτελεί ένα από τα εθνικά πάρκα της Ελλάδας λόγω της οικολογικής σημασίας του και των περιβαλλοντικών πιέσεων που δέχεται. Η είσοδος του κόλπου είναι στο στενό πέρασμα μεταξύ του Ακτίου (από την πλευρά της Αιτωλοακαρνανίας) και της Πρέβεζας. Ο κόλπος πήρε το όνομά του από την αρχαία Αμβρακία, πόλη κτισμένη στον ποταμό Άραχθο, στη θέση της σημερινής Άρτας.
Στον κόλπο χύνουν τα νερά τους οι ποταμοί Λούρος και Άραχθος, στον βορρά, και το μικρότερο ποτάμι της Νήσσας στο νότο. Στον μυχό του Αμβρακικού είναι κτισμένη η Αμφιλοχία. Κοντά στην Αμφιλοχία είναι το ακρωτήρι του Αγίου Γεωργίου, όπου λειτουργεί φάρος. Η Βόνιτσα είναι επίσης μια άλλη σημαντική κωμόπολη στην πλευρά του δρόμου από Αμφιλοχία προς Πρέβεζα και Λευκάδα. 

Στην είσοδο του κόλπου κατασκευάστηκε και δόθηκε στη κυκλοφορία το 2002 υποθαλάσσια σήραγγα η οποία συνδέει το Άκτιο με την Πρέβεζα . Στον κόλπο και ιδιαίτερα στον λιμένα της Αμφιλοχίας παρουσιάζεται κατά τους θερινούς μήνες (ιδιαίτερα τον Αύγουστο) το φαινόμενο φωσφορισμού της θάλασσας, το οποίο οφείλεται σε συσσώρευση μικροοργανισμών (πλαγκτού).
Τούιρεν

<br>

Στην ιρλανδική μυθολογία, ο Τούιρεν (ιρλ. "Tuireann") είναι πατέρας του Κρέιγνε, του Λούχτα και του Γκοϊβένου από τη θεά Μπρίγκιντ.

Ανάμεσα στα άλλα παιδιά του, ο Μπράιαν, ο Γιούχαρ κι ο Γιουχάρμπα σκότωσαν τον Κίαν, πατέρα του Λουγ. Κι όταν ο Λουγ πήρε την εκδίκησή του και τους σκότωσε, ο Τούιρεν πέθανε από τη λύπη του πάνω από τους τάφους τους.

Ο Τούιρεν μάλλον σχετίζεται με το γαλατικό θεό Τάρανις και, κατ' επέκτασιν, με το σκανδιναβικό θεό Θωρ.
Γκορλουά

Στον Αρθουριανό Κύκλο, ο Γκορλουά είναι Δούκας της Κορνουάλης και πρώτος σύζυγος της Ιγκρέιν, προτού παντρευτεί τον Ούθερ Πεντράγκον. Μεταγενέστερες πηγές αναφέρουν κάποια από τα παιδιά του, ανάμεσα στα οποία ήταν οι αδερφές Ελέιν, Μοργκάουζ και Μοργκάνα λε Φέι.

Σύμφωνα με το βιβλίο του Τζέφρεϊ του Μονμάουθ "Historia Regum Britanniae", ο Ούθερ ερωτεύεται την Ιγκρέιν και ζητάει τη βοήθεια του Μέρλιν για να την κερδίσει. Ο Μέρλιν φτιάχνει ένα ξόρκι που δίνει στον Ούθερ τη μορφή του Γκορλουά, οπότε εύκολα εκείνος πλησιάζει την Ιγκρέιν και κοιμάται μαζί της. Από την ένωση αυτή γεννιέται ο Αρθούρος. Προς άγνοια και των δυο, το ίδιο βράδυ ο αληθινός Γκορλουά δολοφονείται στο κάστρο του. 

Τελικά η Ιγκρέιν πείθεται να παντρευτεί τον Ούθερ.
Σάλτσινινκαϊ

left|140px|thumb|Το οικόσημο της Σάλτσινινκαϊ.
Η Σάλτσινινκαϊ (λιθουανικά: Šalčininkai , πολωνικά: Soleczniki) είναι πόλη της νοτιοδυτικής Λιθουανίας στα σύνορα με τη Λευκορωσία. Έχει 6.644 κατοίκους (2005).

Η πόλη αποτελεί έδρα δημοτικού διαμέρισματος από το 1956. Παρουσιάζει έντονο πολυεθνικό χαρακτήρα καθώς ο πληθυσμός της πόλης αποτελείται Πολωνούς, Λιθουανούς, Λευκορώσους, Ρώσους και Ρομά. 

Στο οικόσημο της πόλης απεικονίζονται τρία φουντούκια που συμβολίζουν την αλληλεγγύη μεταξύ των διαφορετικών πληθυσμών. Στην περιοχή, εξάλλου, υπάρχει μία από τις κυριότερες πολωνικές κοινότητες σε ολόκληρη τη Λιθουανία.
Πέτρος Ίμβριος

Ο Πέτρος Ίμβριος (γενν. 25 Αυγούστου 1965) είναι Έλληνας τραγουδιστής μουσικός και συνθέτης.
Νουάντου

Στην ιρλανδική μυθολογία, ο Νουάντου (ιρλ. "Nuadha ή Nuadhu") ήταν βασιλιάς των Τουάθα ντε Ντανάν. 

Ένας από τους Τέσσερις Θησαυρούς των Τουάθα ντε Ντανάν ήταν το σπαθί του Νουάντου, το Φράγκαρχ, το οποίο έκοβε στα δυο τους εχθρούς του. Στην Πρώτη Μάχη της Μόι Τούραχ (Magh Tuiredh), ο Νουάντα έχασε το χέρι του, το οποίο αργότερα αναπληρώθηκε από τον Ντίαν Κεχτ και τον Κρέιγνε με ένα ασημένιο χέρι. Εν τω μεταξύ, ο Νουάντου δεν ήταν αρτιμελής, οπότε δεν μπορούσε να είναι βασιλιάς και στη θέση του εξέλεξαν βασιλιά τον Μπρες, που η μισή του καταγωγή ήταν και από τους Φομόριαν.

Ο Μπρες αποδείχθηκε ότι ήταν τύραννος, αφού υποχρέωνε τους Τουάθα ντε Ντανάν να δουλεύουν σαν σκλάβοι για τους Φομόριαν, κι έτσι ο Νουάντου επανήλθε στο θρόνο. Αργότερα, ο γιος του Ντίαν Κεχτ, Μιοχ, του έφτιαξε ένα χέρι από σάρκα και οστά, προκαλώντας την οργή και το φθόνο του πατέρα του, που τον σκότωσε.

Ο Νουάντου έθεσε τον πολεμιστή Λουγ επικεφαλής του στρατού κι εκείνος οδήγησε τους Τουάθα ντε Ντανάν στη νίκη εναντίον των Φομόριαν στη Δεύτερη Μάχη της Μόι Τούραχ. Ο Νουάντου όμως σκοτώθηκε στο πεδίο της μάχης από τον Μπάλορ των Φομόριαν.
Μόρριγαν

Η Μόρριγαν (ιρλ. "Mórríghan ή Mór-Ríogain") είναι μια φιγούρα της ιρλανδικής μυθολογίας, η οποία εμφανίζεται να υπήρξε σαν θεότητα στο παρελθόν. Το όνομά της σημαίνει "τρόμος" ή "μεγάλη βασίλισσα". Αντιστοιχεί με την Αληκτώ από τις Ερινύες ή το τέρας Λάμια της ελληνικής μυθολογίας ή με την εβραϊκή Λίλιθ. Συσχετίζεται με τον πόλεμο και το θάνατο στο πεδίο της μάχης, σαν τις γερμανικές Βαλκυρίες, ενώ κάποιες φορές εμφανίζεται σαν κοράκι, οιωνός ολέθρου. Επίσης ο συσχετισμός της με τη βοσκή βοοειδών υποδηλώνει μια θεότητα της γονιμότητας της γης.

Συχνά αποτελεί μέρος μιας τριαδικής θεότητας, μαζί με τη Μπαβ και τη Μάχα, άλλες φορές και με την Άνανν.
Λουκάς Παπαδήμος

Ο Λουκάς Παπαδήμος (Αθήνα, 11 Οκτωβρίου 1947) είναι Έλληνας οικονομολόγος, τραπεζίτης, μέλος της Ακαδημίας Αθηνών. Διετέλεσε πρωθυπουργός της Ελληνικής Δημοκρατίας (11 Νοεμβρίου 2011 - 16 Μαΐου 2012). Ανέλαβε την προεδρία της κυβέρνησης η οποία προέκυψε από συνεργασία της προηγούμενης κυβέρνησης Παπανδρέου (ΠΑΣΟΚ) με την αξιωματική αντιπολίτευση (ΝΔ) και ακόμη ένα κόμμα του κοινοβουλίου (ΛΑΟΣ).

Υπήρξε διοικητής της Τράπεζας της Ελλάδος από το 1994 έως το 2002, και αντιπρόεδρος της Ευρωπαϊκής Κεντρικής Τράπεζας από το 2002 ως το 2010. Ανέλαβε διοικητής της ΤτΕ με προσωπική απόφαση του Ανδρέα Παπανδρέου, μετά από σύγκρουση του Ιωάννη Μπούτου με τον στενό συνεργάτη του Παπανδρέου, Αντώνη Λιβάνη. Η θητεία του συνδέθηκε με την είσοδο της Ελλάδας στην Οικονομική και Νομισματική Ένωση (ΟΝΕ) και την Ευρωζώνη.
Σαρλ Μπουαγιέ

Ο Σαρλ Μπουαγιέ ("Charles Boyer", 28 Αυγούστου 1899 – 26 Αυγούστου 1978) ήταν Γάλλος ηθοποιός του θεάτρου και του κινηματογράφου.
Κεν Ρίτσμοντ

Ο Κεν Ρίτσμοντ ("Kenneth Richmond", Κένσινγκτον, 10 Ιουλίου 1926 - Μείζον Λονδίνο, 3 Αυγούστου 2006) ήταν Βρετανός χάλκινος ολυμπιονίκης της πάλης το 1952 και ηθοποιός.
Ράλλης Αγγελίδης

Ο Ράλλης Αγγελίδης (Οδησσός 1902 - Πάτμος 1974 ) ήταν Έλληνας ηθοποιός, ο οποίος έπαιξε σε μικρούς ρόλους στον ελληνικό κινηματογράφο.
Επταετής Πόλεμος

Ο Επταετής Πόλεμος έλαβε χώρα μεταξύ των ετών 1755 και 1764, με τα σημαντικότερα πολεμικά γεγονότα να διαδραματίζονται μεταξύ των ετών 1756 και 1763. Σε αυτόν ενεπλάκησαν όλες οι υπερδυνάμεις της Εποχής με εξαίρεση την Οθωμανική Αυτοκρατορία, και επηρέασε την Ευρώπη, τη Βόρεια και Νότια Αμερική, τη Δυτική Αφρική, την Ινδία και τις Φιλιππίνες. Θεωρούμενος πρελούδιο των Παγκοσμίων Πολέμων αλλά και ο σημαντικότερος ευρωπαϊκός πόλεμος από τον Τριακονταετή του 17ου αιώνα, χώρισε για άλλη μία φορά την Ευρώπη σε δύο αντιμαχόμενους συνασπισμούς κρατών, υπό την καθοδήγηση της Βρετανικής Αυτοκρατορίας από τη μία και της Γαλλίας από την άλλη πλευρά. Για πρώτη φορά η Γαλλία, προσπαθώντας να αντισταθμίσει την ολοένα αυξανόμενη ισχύ της Βρετανίας και της Πρωσίας, δημιούργησε από τη δική της πλευρά μια μεγάλη Συμμαχία. Η προσπάθεια αυτή στέφθηκε τελικά με αποτυχία καθώς η Βρετανία αναδείχθηκε η ισχυρότερη παγκοσμίως υπερδύναμη, αλλάζοντας τις ισορροπίες ισχύος στην Ευρώπη.

Στην ιστοριογραφία μερικών χωρών, ο πόλεμος λαμβάνει το όνομά του από τις δυνάμεις που συγκρούστηκαν στα συγκεκριμένα τοπικά θέατρα, π.χ. Γαλλοϊνδιάνικος Πόλεμος στις Ηνωμένες Πολιτείες. Στο γαλλόφωνο Καναδά, είναι γνωστός ως ο «Πόλεμος της Κατάκτησης», ενώ αποκαλείται Επταετής Πόλεμος στον αγγλόφωνο Καναδά (Βόρεια Αμερική, 1754-1763), Πομερανικός Πόλεμος (Σουηδία και Πρωσία, 1757–1762), Τρίτος Καρνατικός Πόλεμος (στην ινδική χερσόνησο, 1757-1763), και Τρίτος Πόλεμος της Σιλεσίας (Πρωσία και Αυστρία, 1756-1763).

Διαμάχες ξέσπασαν μεταξύ της Μεγάλης Βρετανίας και της Γαλλίας το 1754-1756 όταν οι Βρετανοί πραγματοποίησαν επίθεση σε εδάφη που διεκδικούσε και η Γαλλία στη Βόρεια Αμερική, επιτάσσοντας εκατοντάδες γαλλικά εμπορικά πλοία. Ταυτόχρονα, η ανερχόμενη Πρωσία ανταγωνιζόταν με την Αυστρία για επικράτηση εντός κι εκτός των εδαφών της Αγίας Ρωμαϊκής Αυτοκρατορίας στην Κεντρική Ευρώπη. 

Καταλαβαίνοντας πως θα ξεσπούσε σύντομα πόλεμος, η Πρωσία χτύπησε απροειδοποίητα τη Σαξονία και γρήγορα την προσάρτησε. Το αποτέλεσμα αυτό προκάλεσε μεγάλες αναταράξεις στην Ευρώπη. Καθώς η Πρωσία ήταν σύμμαχος της Βρετανίας, η Αυστρία συμμάχησε με τη Γαλλία, διαβλέποντας την ευκαιρία να ανακαταλάβει τη Σιλεσία, την οποία είχε χάσει σε παλαιότερο πόλεμο. Με επιφύλαξη, ακολουθώντας αυτοκρατορικό διάταγμα, τα περισσότερα κρατίδια της Αυτοκρατορίας ακολούθησαν την Αυστρία στους σκοπούς της. Στην αγγλοπρωσική συμμαχία εντάχθηκαν μικρότερα γερμανικά κράτη (ιδίως το Αννόβερο). Η Σουηδία, φοβούμενη τις επεκτατικές διαθέσεις της Πρωσίας, μπήκε στον πόλεμο το 1757 για προστατέψει τις κτήσεις της στη Βαλτική, παίρνοντας θάρρος από το γεγονός ότι φαινομενικά ολόκληρη η Ευρώπη αντιμαχόταν την Πρωσία. Η Ισπανία, που δεσμευόταν από την Πακτ ντε Φαμίγ (γαλλικά: "Pacte de Famille", 1761), επενέβη υπέρ της Γαλλίας και μαζί εξαπέλυσαν μια καταστροφική εισβολή στην Πορτογαλία το 1762. Η Ρωσική Αυτοκρατορία αρχικά συνασπίστηκε με την Αυστρία, φοβούμενη τις φιλοδοξίες της Πρωσίας σε σχέση με την Πολωνο-Λιθουανική Κοινοπολιτεία, ωστόσο άλλαξε πλευρά μετά την ενθρόνιση του Τσάρου Πέτρου του Γ' το 1762.
Λόρα Μπράνιγκαν

Η Λόρα Μπράνιγκαν ("Laura Ann Branigan", 3 Ιουλίου 1952 - 26 Αυγούστου 2004) ήταν Αμερικανίδα τραγουδίστρια, αστέρι της ποπ, που μεσουράνησε στη δεκαετία του '80.
Έκανε μεγάλη επιτυχία το 1982 με το τραγούδι «Gloria» με το οποίο παρέμεινε στην κορυφή του «Μπίλμπορντ» περισσότερο από 22 εβδομάδες. Ηταν επίσης τέσσερις φορές υποψήφια για το Βραβείο Γκράμι με τα τραγούδια: «Self Control», «How am i suppose to live without you», «Solitaire» κ.ά. Πέθανε ήσυχα ενώ κοιμόταν στο σπίτι της στο Λονγκ Αϊλαντ. Οι γιατροί διέγνωσαν ότι η 52χρονη τραγουδίστρια πέθανε από εγκεφαλικό ανεύρυσμα.
Άγιος Σπυρίδων Πιερίας

thumb|210px|right|Ο κεντρικός Ναός του Αγίου Σπυρίδωνα
Ο Άγιος Σπυρίδων Πιερίας είναι πεδινός, μεγάλος οικισμός, χτισμένος σε υψόμετρο 70 μ., που ανήκει στο Δήμο Δίου - Ολύμπου, στο Νομό Πιερίας. Βρίσκεται 14 χιλιόμετρα από την πόλη της Κατερίνης και είναι χτισμένος κοντά στην έδρα του Δήμου, την Κονταριώτισσα. Έχει 1.489 κατοίκους, με βάση την απογραφή του 2011 (το 1991 είχε 1.337 κατοίκους και το 2001 αριθμούσε 1.558), οι οποίοι ασχολούνται κυρίως με τη γεωργία (παραγωγή καπνού) και την κτηνοτροφία. 

Ιδρύθηκε στα τέλη του 19ου αιώνα από Σαμαρινιώτες Βλάχους. Το 1955, έπειτα από την εγκατάσταση της πληθυσμιακής ομάδας των Σαρακατσαναίων, το χωριό αποσπάστηκε και δημιουργήθηκε νέα κοινότητα, που πήρε το όνομα της εκκλησίας του χωριού.
Μπαβ

Στην ιρλανδική μυθολογία, η Μπαβ (ιρλ. "Badb", /baðβ/ "κοράκι") είναι πολεμική θεότητα που έπαιρνε τη μορφή κορακιού. Είναι κόρη της Έρνμας κι αποτελεί τριαδική θεότητα μαζί με τις αδερφές της, τη Μάχα και τη Μόριγκαν, αν και πάρα πολύ συχνά ταυτίζεται με την ίδια τη Μόριγκαν. Είχε κρίσιμο ρόλο στη μάχη εναντίον των Φομόριαν.
Χημικός δεσμός

Παραδείγματα απεικόνισης χημικών δεσμών, με [[σημεία Λιούις]] ("Lewis dot"), μεταξύ [[άνθρακας|άνθρακα]] "C", [[υδρογόνο|υδρογόνου]] "H" και [[οξυγόνο|οξυγόνου]] "O". Η απεικόνιση των χημικών δεσμών με σημεία Λιούις αντιπροσωπεύει μια πρώιμη προσπάθεια για να περιγραφούν οι χημικοί δεσμοί και βρίσκονται ακόμη και σήμερα σε ευρεία χρήση.

Χημικός δεσμός καλείται η ελκτική δύναμη που συνδέει άτομα ή ιόντα, που επιτρέπει το σχηματισμό μορίων (με την ευρεία έννοια) χημικών ουσιών, που περιέχουν δύο ή περισσότερα άτομα. Ο όρος επεκτείνεται επίσης στις ελκτικές αλληλεπιδράσεις μεταξύ των ιόντων ή των μορίων της ίδιας ουσίας (δυνάμεις συνοχής), καθώς και στις ελκτικές αλληλεπιδράσεις μεταξύ των ιόντων ή και των «μορίων» διαφορετικών ουσιών (δυνάμεις συνάφειας), που βρίσκονται σε μείξη ή άλλου είδους επαφή. 
Ο (ενδομοριακός) χημικός δεσμός δημιουργείται με την ηλεκτροστατική έλξη ανάμεσα σε αντίθετα ηλεκτρικά φορτία, είτε μεταξύ των ηλεκτρονίων και των πυρήνων είτε ως αποτέλεσμα μιας διπολικής έλξης. Η ισχύς των χημικών δεσμών ποικίλει σημαντικά, καθώς υπάρχουν τόσο «ισχυροί δεσμοί», όπως οι ομοιοπολικοί δεσμοί ή οι ετεροπολικοί δεσμοί, αλλά και «ασθενείς δεσμοί», όπως οι αλληλεπιδράσεις διπόλου - διπόλου, η οι δυνάμεις διασποράς του London ("London dispersion force") και ο οι δεσμοί υδρογόνου.

Αφού τα αντίθετα ηλεκτρικά φορτία έλκονται μέσω μιας απλής ηλεκτρομαγνητικής δύναμης, τα αρνητικά φορτισμένα ηλεκτρόνια που περιφέρονται γύρω από τους πυρήνες και τα θετικά φορτισμένα πρωτόνια των πυρήνων αυτών έλκονται. Ένα ηλεκτρόνιο που βρίσκεται μεταξύ δύο πυρήνων έλκει και έλκεται και από τους δύο. Η έλξη αυτή δημιουργεί ένα χημικό δεσμό. Εξαιτίας του ότι τα υλοκύματα των ηλεκτρονιακών νεφών έχουν μικρότερη μάζα και καταλαμβάνουν πολύ μεγαλύτερο όγκο σε σύγκριση με τους πυρήνες, αυτός ο όγκος που καταλαμβάνεται από τα ηλεκτρονιακά νέφη κρατά τους ατομικούς πυρήνες σε μια σχετική απόσταση, σε σύγκριση με το ίδιο το μέγεθος των πυρήνων αυτών. Αυτό το φαινόμενο περιορίζει την απόσταση μεταξύ των πυρήνων των ατόμων σε ένα χημικό δεσμό.

Γενικά, οι ισχυροί χημικοί δεσμοί σχετίζονται με τη συνεισφορά ή και μεταφορά των ηλεκτρονίων μεταξύ των ατόμων που παίρνουν μέρος σε αυτούς τους χημικούς δεσμούς. Τα άτομα στα μόρια, στους κρυστάλλους και στα μέταλλα, ουσιαστικά στην πλειοψηφία της περιβάλλουσας σε μας ύλης, κρατούνται κοντά μεταξύ τους με χημικούς δεσμούς, οι οποίοι καθορίζουν τη δομή και τις ιδιότητες της ύλης αυτής.